AIŠKINAMASIS RAŠTAS

Dėl pritarimo projektui „Ikimokyklinio ugdymo paslaugų prieinamumo didinimas Molėtų rajono savivaldybėje“

1. Parengto tarybos sprendimo projekto tikslai ir uždaviniai:

Sprendimo tikslas – įvykdyti išankstines sąlygas, būtinas projektui „Ikimokyklinio ugdymo paslaugų prieinamumo didinimas Molėtų rajono savivaldybėje“ (toliau – Projektas) įgyvendinti. Sprendimu patvirtinamas ketinimas įgyvendinti Projektą, skyrus finansavimą.

Sprendimo uždaviniai: priimti sprendimą įsipareigoti skirti visas tinkamas, kurių nepadengia Projekto tinkamų finansuoti išlaidų dalis, išlaidas bei visas netinkamas finansuoti, tačiau būtinas Projektui įgyvendinti, išlaidas; užtikrinti Projekto veiklų tęstinumą 5 metus po finansavimo pabaigos; priimti sprendimą pritarti jungtinės veiklos (partnerystės) sutarties (pridedama) su planuojamu Projekto partneriu – Molėtų „Vyturėlio“ vaikų lopšeliu-darželiu pasirašymui.

Projekto įgyvendinimo plano (paraiškos) pateikimo terminas – 2023 m. rugpjūčio 31 d. 17.00 val.

1. Siūlomos teisinio reguliavimo nuostatos:

Šiuo sprendimu teisinio reguliavimo nuostatos nėra nustatomos.

1. Laukiami rezultatai:

Dalis Molėtų „Vyturėlio“ vaikų lopšelio-darželio patalpų, esančių adresu Vilniaus g. 57, Molėtai, buvo naudojamos Molėtų menų mokyklos poreikiams. Perkėlus Molėtų menų mokyklą į kitas patalpas, numatoma perplanuoti ir suremontuoti iki šiol darželio nenaudotas patalpas. Planuojamų sutvarkyti patalpų būklė šiuo metu yra labai prasta: patalpos neremontuotos nuo 1990 m., suskirstytos į ankštas patalpas, kurios yra netinkamos ikimokyklinio ugdymo vykdymui, nepritaikytos asmenims su judėjimo negalia. Be patalpų remonto ir pritaikymo naujoms ikimokyklinio ugdymo grupėms (planuojama įsteigti 3 grupes ir 1 grupę perkelti, planuojamas vaikų skaičius – 54) Projekto metu planuojama įsigyti reikalingus baldus bei įrangą (kiekvienai grupei numatoma pirkti spintas ugdymo priemonėms, sienines lovas su čiužiniais, kompiuterį, išmaniąją lentą, virtuvės indaujas ir kt.), taip pat darželio teritorijoje įrengti lauko pavėsines.

Įgyvendinus Projektą bus sudarytos sąlygos patenkinti augantį ikimokyklinio ugdymo vietų poreikį Molėtų rajone bei užtikrinti tinkamą vaikų skaičiaus kiekį grupėse.

1. Lėšų poreikis ir jų šaltiniai:

Projekto biudžetas viso: 650 000,00 Eur, iš jų: 552 500,00 Eur 2021–2027 m. Europos Sąjungos struktūrinių fondų lėšos, 52 941,98 Eur Europos Sąjungos struktūrinių fondų bendrojo finansavimo lėšos; 44 558,02 Eur Molėtų rajono savivaldybės administracijos lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.